Information, som din institution kan bruge til politikere eller presse

Du kan foreslå din leder, at I sammen gør opmærksom på vigtigheden af madordning i dagtilbud i jeres kommune – det kan enten være til jeres politikere eller til den lokale presse. Her er information, som I kan bruge i en henvendelse:

Kære XX

Den 20. september 2023 fejrer vi Maddag. Maddag afholdes i år for 10. gang, og er blevet en stor succes, som er vokset år for år. Det er en festdag, hvor tusindvis af børn fra hele landet deltager.

Madordninger er et skridt på vejen til mere lighed i sundhed, og alle børn fortjener ordentlige måltider, der både er varierede og i overensstemmelse med de officielle kostråd. Børn får dækket op til 70 % af deres energibehov i løbet af dagen i deres daginstitution, så her er det særdeles vigtigt, at de får den rigtige kost.

Dagen er en oplagt mulighed for at vise vores vigtige arbejde som køkkenansvarlige, fordelene ved madordninger og værdierne af det fælles måltid i forhold til barnets maddannelse og trivsel. Værdier, som børnene får gavn af resten af livet, fordi vaner om måltidet og sundhedsadfærd grundlægges i barndommen, og har stor indflydelse på vaner senere i livet.

Bag Maddag 2022 står projektejerne FOA og Kost og Ernæringsforbundet samt en projektgruppe bestående af Rådet for Sund Mad, Landbrug & Fødevarer, BUPL, FOLA – Forældrenes Landsforening, Komiteen for Sundhedsoplysning og Fødevarestyrelsen.

Med venlig hilsen

XX og XX fra XX